text: L'Independent en paper torna al carrer després de l'estiu – L'independent
  L'Independent en paper torna al carrer després de l'estiu
  10 de setembre de 2021 10 de setembre de 2021 Redacció	0 Comments
  Amb l'inici del mes de setembre, l'Independent de Barberà en paper torna a sortir als carrers, places i comerços de Barberà del Vallès. Es tracta del número 336 de la publicació, la primera després de l'estiu, que reobre la temporada d'exemplars de la revista perquè la ciutadania trobi el més destacat de l'actualitat i els temes d'interès per la ciutat.
  A aquest número 336, que ja podeu trobar als punts de distribució habituals de la ciutat, dediquem la nostra portada a la Diada Nacional de l'11 de setembre, que s'ha de celebrar aquest dissabte. Alhora, la publicació conté fins a dos temes en profunditat relacionats amb la tornada a l'escola d'aquest pròxim dilluns 13: una entrevista al director de l'Escola Can Serra, Christian Álvarez, sobre com va anar el curs escolar 2020-2021 i el que s'espera per aquesta nova temporada, i un perfil sobre la directora del Centre d'Estudis Barberà, Mercè Mas, per la secció mensual La Nostra Gent.
  Més enllà d'aquests dos temes, a l'edició d'aquest setembre us portem també diversos temes d'actualitat. Entre ells es troben els temes de més rellevància del ple municipal del mes de juliol, l'últim celebrat fins a la data, així com un repàs de les obres més importants que s'han engegat o impulsat durant els mesos d'estiu a Barberà.
  A més d'aquests temes, a l'Independent de Barberà número 336 també trobareu altres temes d'interès, com un article sobre el que suposa l'arribada dels talibans al govern de l'Afganistan. La revista d'aquest mes inclou també l'actualitat esportiva més rellevant, així com articles sobre gastronomia, bellesa i salut.
  Si encara no teniu el vostre exemplar en paper, podeu llegir tota l'edició en format digital a continuació: